**Výročná správa Rady školy pri ZŠ s MŠ Klin za rok 2019**

1. **Pôsobnosť a poslanie Rady školy**

 Rada školy (RŠ) je zriadená podľa § 24 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a vyhlášky Ministerstva školstva Slovenskej republiky č. 291/2004 Z .z. , ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení s pôsobnosťou v rámci školy, pri ktorej je zriadená.

 Rada školy je iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov školy v oblasti výchovy a vzdelávania. Plní tiež funkciu verejnej kontroly práce vedúcich zamestnancov tejto školy z pohľadu školskej problematiky.

1. RŠ pri ZŠ s MŠ  Klin začala svoju pôsobnosť na **Ustanovujúcom zasadnutí Rady školy, ktoré sa konalo dňa** **16.03.2017** v ZŠ v Kline. Otvorenie a privítanie členov vykonala riaditeľka školy Mgr. Alexandra Jaňáková. Členov privítal a poprial veľa chuti do práce aj starosta obce p. Štefan Peňák. Funkčné obdobie orgánu školskej samosprávy je podľa § 24 ods. 16 zákona č. 596/2003 Z. z. štyri roky a končí dňa **15.03.2021.**

 **3. Zloženie RŠ :**

##

##  Za členov Rady školy pri ZŠ s MŠ Klin boli zvolení a delegovaní

 nasledovní zástupcovia:

##  **a) za pedagogických zamestnancov:** 1.Mgr. Renáta Prisažná

 2.Mgr. Katarína Večerková

 ( Mgr. Soňa Feniková )

 **b) za nepedagogických zamestnancov:** 1. Dana Svetlošáková

 **c) za rodičov:** 1. Mária Katráková

 2. Michaela Jendroľová

 3. Ing. Janka Lajdová

 4. Jaroslava Šimková

 **d) delegovaní zástupcovia obce:** 1. Viliam Bahleda

 2. Dušan Gonšenica

 3. Ing. Peter Jendroľ

 4. Zdenka Triebeľová

 (Bc.Andrea Laššáková Kekeľáková )

 Predsedom RŠ pri ZŠ s MŠ Klin je Mgr. Renáta Prisažná.

 Podpredsedom RŠ pri ZŠ s MŠ Klin je Ing. Janka Lajdová.

**4. Činnosť Rady školy:**

 Rada školy sa schádza podľa potreby, najmenej však 4-krát ročne. Pracuje

 podľa navrhnutého štatútu.

 V uplynulom kalendárnom roku prebehlo zasadnutie RŠ 4-krát.

 **Prvé zasadnutie** sa konalo **dňa 25.03.2019.**

 Predseda RŠ privítal nových členov: Mgr. Soňa Feniková - za pedagogických zamestnancov – ( nakoľko Mgr. Katarína Večerková bola menovaná na miesto zástupkyne riaditeľa ZŠ s MŠ Klin, jej členstvo v RŠ zaniklo ) a Bc. Andrea Kekeľáková Laššáková – delegovaná zriaďovateľom ( nahradila doterajšiu členku pani Zdenku Triebeľovú ). Novým členom poprial veľa chuti a elánu do práce.

 Predseda RŠ oboznámil členov s Výročnou správou za rok 2018, ktorá obsahovala:

1. pôsobnosť a poslanie RŠ
2. zloženie RŠ
3. prehľad činností vykonávaných v kalendárnom roku
4. ďalšie údaje.

 Správa je prístupná u predsedu RŠ a v sídle RŠ.

 Riaditeľka školy , Mgr. Alexandra Jaňáková, oboznámila členov RŠ s výchovno-vzdelávacími výsledkami za 1. polrok školského roku 2018/2019, s výsledkami Testovania 5, oboznámila členov rady školy s Rozpočtom školy na rok 2019.

 Ďalej informovala členov RŠ o pripravovaných aktivitách – Deň a noc v rozprávke, Klokan – matematická súťaž pre žiakov 3.-9. ročníka, Hviezdoslavov Kubín, Testovanie 9, Modrý deň, Deň Zeme, Zber papiera, Zápis do 1. ročníka, Čistá obec, Deň matiek, Škola v prírode pre žiakov 4. ročníka, ZRPŠ, Výlet za odmenu a zber, Deň detí, súťaže, výlety a exkurzie... Krúžková činnosť na škole prebieha podľa plánov.

 Riaditeľka školy v spolupráci s vedúcou ŠJ urobili prieskum záujmu o stravovanie v školskom roku 2019/2020. V budúcom školskom roku by bol nárast približne o 105 obedov.

**Druhé zasadnutie** sa konalo **24.6.2019.**

 V dňoch 16. – 17. apríla 2019 prebehol na škole zápis žiakov do 1. ročníka ZŠ. Na zápise bolo 44 detí. Do prvého ročníka v budúcom školskom roku nastúpi 37 žiakov, 7 žiakov má odloženú školskú dochádzku. V budúcom školskom roku sa predpokladá počet detí v ZŠ 334 a v MŠ 113 detí.

 Riaditeľka školy zhodnotila výchovno-vzdelávacie výsledky za školský rok 2018/2019. Hodnotiaca správa obsahovala:

1. Hodnotenie prospechu a správania žiakov
2. Hodnotenie dochádzky žiakov
3. Reprezentácia školy vo vedomostných a športových súťažiach
4. Mimoškolské aktivity

 Ďalej oboznámila členov RŠ s  Rámcovým učebným plánom na školský rok 2019/2020 pre primárne a nižšie sekundárne vzdelávanie. Rámcový plán bol následne členmi rady jednohlasne schválený.

 Oboznámila tiež s Finančným a hmotným zabezpečením  ZŠ s MŠ Klin, v správe je uvedené :

* Schválený rozpočet
* Prijaté finančné prostriedky
* Čerpané finančné prostriedky
* Účel čerpania

 Nakoľko sa výchovná poradkyňa, Mgr. Anna Huráková, nemohla zúčastniť zasadnutia, Správu o rozmiestnení žiakov v školskom roku 2018/2019 predniesol predseda rady školy. V tomto školskom roku bolo rozmiestnených 30 žiakov na stredné školy. Z toho 16 dievčat, 14 chlapcov.

Činnosť výchovného poradcu sa v školskom roku 2018/2019 realizovala podľa plánu práce pre výchovného poradcu na šk. rok 2018/2019. Činnosť výchovného poradcu bola konzultovaná s vedením školy a triednymi učiteľmi.

 Na konci 8. ročníka boli doplnené dáta žiakov do Proforientu – predbežný záujem o SŠ. Počas mesiacov január – apríl mali rodičia možnosť odkonzultovať školy s výchovnou poradkyňou. Vo februári boli podané prihlášky na SŠ – talentové odbory. Do 10.4. si žiaci podávali prihlášky na SŠ.

 Riaditeľka školy informovala o neplatičoch v ŠJ, ŠKD a MŠ, o výsledkoch Testovania 9, ďalej informovala o triednictve, úväzkoch učiteľov, o počte a rozdelení žiakov MŠ a ZŠ v budúcom školskom roku , o službách počas prázdnin.

Ďalej informovala o tom, že od septembra 2019 bude ŠKD v prevádzke denne do 16.00 hod., prihlásených je 52 detí.

 Predseda Rady školy zhodnotil prácu rady. V školskom roku 2018/2019 sa uskutočnilo 5 zasadnutí, na ktorých sa riešila školská problematika.

 **Tretie zasadnutie** sa konalo **dňa** **14.10.2019.**

 Predsedkyňa RŠ oboznámila členov s Plánom zasadnutí RŠ v školskom roku 2019/2020.

 Riaditeľka školy Mgr. Alexandra Jaňáková predniesla Správu o výchovno – vzdelávacej činnosti, jej výsledkoch a podmienkach za školský rok 2018/2019. Všetci prítomní sa mali možnosť k nej vyjadriť. Správu za predchádzajúci školský rok predkladá riaditeľ školy po jej prerokovaní v pedagogickej rade príslušnému orgánu školskej samosprávy, t.j. Rade školy. Prílohou správy je vyjadrenie Rady školy k predkladanej správe. Riaditeľ školy správu zverejní v škole na príslušnom mieste a na internetovej stránke školy najneskôr do 31.12. príslušného kalendárneho roka.

 Riaditeľka školy informovala o počte žiakov a triednictve v školskom roku 2019/2020. Informovala tiež o krúžkovej činnosti na škole. Na škole pracujú v tomto školskom roku nasledovné krúžky : Angličtina pre prvákov, Angličtina hrou, Počítače hrou, Spoločenské hry, Športovo-florbalový, Florbalový – dievčatá, Redakčný, Moderný umelec, Pohybové hry, Poznávací, Strelecký, Volejbalový, Šikovné prsty – strojopis, Stolný tenis. Riaditeľka školy informovala o prebiehajúcich  aktivitách a športovo-vedomostných súťažiach ZŠ – Zber papiera a šípok, Účelové cvičenie pre žiakov 2. stupňa, Deň zdravej výživy a Jabĺčkový deň, ZRPŠ, Paríž- zájazd žiakov, Testovanie 5, Úcta k starším, Spomínanie na Skyčákovcov ,Plavecký výcvik pre žiakov 3. a 4. ročníka, Lyžiarsky výcvik pre žiakov 7. ročníka, Vianočná besiedka, 20. ročník školského plesu...

 Riaditeľka školy informovala členov rady o vyťažení telocvične počas školského roka. Prenájom telocvične pre domácich je 6 € / hodinu a pre cudzích 10 €. Informovala o výdavkoch na školskú jedáleň, kde sme v mínuse 8.000,- €. Oboznámila o samopoškodzovaní detí, ktoré sa objavilo na škole. Poprosila o hlasovanie pre žiaka našej školy v Detskom čine roka.

 **Štvrté zasadnutie** sa konalo **dňa 9.12.2019.**

 Riaditeľka školy informovala o Rozpočte školy na rok 2020.

 Informovala ďalej o prebiehajúcich aktivitách na škole – Zvyky na Luciu, Čisto v duši, čisto okolo nás, Kliňanská latka, Vianočná besiedka, Vianočné trhy, zbierka Vianočný anjel, Školský ples, Karneval, Pytagoriáda, Olympiáda zo slovenského a z anglického jazyka, Lyžiarsky výcvik, Rozprávková noc, Zápis do 1. ročníka, Škola v prírode.

 **Na záver by som chcela poďakovať členom RŠ za  aktívnu prácu a účasť na zasadnutiach počas uplynulého kalendárneho roka.**

 Predseda RŠ: Mgr. Renáta Prisažná